Public procurement notice: Prior Information Notice Without Call For Competition
Published: 2022-03-01
Buyer: Kiinteistö Oy Nikkarinkruunu
Country: FI
Contract type: Works
CPV classification: 45000000: Construction work | 45210000: Building construction work

Technical requirements: Kiinteistö Oy Nikkarinkruunu (hankintayksikkö) rakennuttaa laadukkaan puukerrostalon vuokra-asumiskäyttöön Asuntomessuille Keravalle vuonna 2024.
Pyydämme asiantuntevia puukerrostalorakentajia, joilla on näkemyksiä kustannustehokkaaseen puukerrostalorakentamiseen, ilmoittautumaan markkinavuoropuheluun koskien hankinnan valmistelua ja toteutusta. Haluamme kuulla alalla toimivilta rakentajilta ajatuksia hankintaan liittyvistä käytännöistä ja kilpailutuksen toteutuksesta.
Kiinteistö Oy Nikkarinkruunu toivoo potentiaalisilta urakoitsijoilta kommentteja suunnitelmiin, laskenta-aikaan, urakka-aikaan ja aikataulutavoitteisiin, jotta kohde olisi valmis huhtikuussa 2024. Vuoropuhelun osatavoitteena on saada urakoitsijoilta kustannuksia alentavia ajatuksia, joita voidaan mahdollisuuksien mukaan viedä suunnitelmiin ennen varsinaista kilpailutusta.
1.	Mitä asioita hankinnan kohteena olevan puukerrostalon rakennuttamisessa on mielestänne erityisesti huomioitava?
2.	Miten suunnitelma-asiakirjojen perusteella olisi mahdollista alentaa rakentamiskustannuksia siten, että tavoitteena oleva laadukas rakennus voitaisiin kuitenkin toteuttaa esitetyssä aikataulussa?
Mikäli vastaus sisältää yrityksen liike- tai ammattisalaisuuden piiriin kuuluvaa tietoa tai muuta salassa pidettävää aineistoa, pyydämme teitä merkitsemään salaiset tiedot selvästi vastaukseenne.
Tietopyyntöön liittyvät keskustelut käydään ensivaiheessa sähköpostitse. Pyydämme lähettämään vastaukset viimeistään 7.3.2022 klo 14.00 mennessä osoitteeseen toimisto@kilport.fi .
Kiinteistö Oy Nikkarinkruunulla on tavoitteena käydä keskustelua kaikkien vuoropuheluun ilmoittautuneiden tahojen kanssa. Hankintayksikkö voi rajalliset resurssinsa huomioiden rajata vuoropuhelutilaisuuksiin kutsuttavien tarjoajien määrää ja kutsua tarjoajia, joiden se katsoo parhaiten vastaavan hankintayksikön omaa hankintatarvetta. Tämä ei kuitenkaan estä muitakaan lähettämästä kyselyä vastaavia tietoja selvityksen pohjaksi. Vuoropuhelusta kiinnostuneita pyydetään varautumaan siihen, että hankintayksikkö järjestää mahdolliset vuoropuhelutilaisuudet tiistaina 15.3.2022 tai 16.3.2022 Keravalla. Hankintayksikkö ilmoittaa jokaiselle vuoropuhelutilaisuuteen kutsuttavalle kellonajan neuvotteluille kyseisinä päivinä.
Alustavat hankinta-asiakirjat ovat tämän ilmoituksen liitteenä. Näin vuoropuhelusta kiinnostuneet voivat valmistautua keskusteluihin liitteiden perusteella.
Tämä ilmoitus ei ole hankintailmoitus tai tarjouspyyntö, vaan ilmoitus tietopyynnöstä ja markkinavuoropuhelusta osana Kiinteistö Oy Nikkarinkruunun puukerrostalon urakkahankintaa. Tietopyynnöllä on tarkoitus kartoittaa markkinoilla olevia toimittajia, heidän palveluvalikoimaansa sekä saada tietoa tarjouskilpailun järjestämistä varten.
Tällä tietopyynnöllä ei aloiteta tarjouskilpailua. Tässä ilmoituksessa esitetyt ja markkinavuoropuhelun aikana esitettävät tiedot ovat alustavia ja suuntaa antavia. Vuoropuhelun aikana osapuolten toisiltaan saamat tiedot eivät ole julkisia, vaan vuoropuhelussa saatujen tietojen perusteella pyritään varmistautumaan siitä, että lopullisessa urakkakilpailussa voidaan huomioida alan parhaat toteutusratkaisut ja -tavat.
Kiinteistö Oy Nikkarinkruunu ei sitoudu hankinnan toteuttamiseen tai tiettyyn toteuttamistapaan, eivätkä hankinnasta kiinnostuneet toimittajat sitoudu mahdolliseen tarjouskilpailuun osallistumiseen. Kiinteistö Oy Nikkarinkruunu ei voi maksaa markkinavuoropuheluun osallistumisesta korvausta.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/66093/notice/94118